cyanic-selkie/wikianc huggingface dataset:
Մարդ-համակարգիչ փոխազդեցություն
Նպատակներ
Անհատական ​​տեղեկատվության մենեջերի ուսումնասիրության ընթացքում համակարգչի հետ անձի փոխազդեցությունը գտնվում է ընդարձակ տեղեկատվական միջավայրում․ մարդիկ կարող են աշխատել տեղեկատվության տարբեր ձևերի հետ, որոնցից մի քանիսը համակարգչային են, շատերը` ոչ (օրինակ՝ գրատախտակներ, նոթատետրեր, ստիկերներ, մագնիսով ստիկերներ), որպեսզի հասկանան և արդյունավետորեն ազդեն իրենց աշխարհի ցանկալի փոփոխությունների վրա։ Համակարգչային օժանդակ համատեղ աշխատանքի ոլորտում շեշտը դրվում է օգտագործման հաշվողական համակարգերի վրա՝ մի խումբ մարդկանց աջակցելու համատեղ աշխատանքը։ Թիմային աշխատանքի կառավարման սկզբունքներն ընդլայնում են համակարգչային օժանդակ համատեղ աշխատանքի ոլորտը կազմակերպչական մակարդակում և կարող են իրականացվել առանց համակարգչային համակարգերի օգտագործման։
Մարդ-համակարգչային ինտերֆեյս
Մարդ-համակարգչային փոխազդեցության ուսումնասիրման վերջնական նպատակը որակյալ մարդ-համակարգչային ինտերֆեյսի ստեղծումն է, որը կարելի է անվանել կապի կետ մարդու և համակարգչի միջև։
Մարդու և համակարգչի միջև տեղեկատվության փոխանակումը կարող է սահմանվել որպես փոխազդեցության հանգույց։ Փոխազդեցության հանգույցը ներառում է մի քանի ասպեկտներ։
Տարբերությունները հարակից ոլորտներում
Մարդ-համակարգիչ փոխազդեցությունը տարբերվում է մարդկային գործոնից (հաշվի է առնվում էրգոնոմիկայում և հարմարավետությունում) նրանով, որ մարդ-համակարգիչ փոխազդեցությունն իր ուշադրությունը կենտրոնացնում է համակարգիչների, քան տեխնիկայի այլ տեսակների կամ արտեֆակտների հետ աշխատել ավելի շատ նախընտրող օգտագործողների վրա։ Բացի այդ, մարդ-համակարգիչ փոխազդեցությունը կենտրոնանում է ծրագրային և սարքավորումների ապահովման իրականացման վրա՝ մարդ-համակարգիչ փոխազդեցությանն աջակցելու համար։ Այսպիսով, մարդկային գործոնը ավելի լայն հասկացություն է և մարդ-համակարգիչ փոխազդեցությունը կարող է բնութագրվել որպես մարդկային գործոն, թեև որոշ մասնագետներ փորձում են կիսել այդ ոլորտները։
Բացի այդ, մարդկ-համակարգիչ փոխազդեցությունը տարբերվում է մարդկային գործոնից՝ ավելի քիչ ուշադրություն դարձնելով խնդիրների և ընթացակարգերի վրա և ավելի քիչ շեշտը դնելով ֆիզիկական ծանրաբեռնվածության վրա, որն բխում է ինտերֆեյսի սարքերի դիզայնի ձևից (ինչպիսիք են ստեղնաշարը և մկնիկը)։
Պատմություն
Մարդ-համակարգիչ փոխազդեցությունը զարգացում է ստացել տարբեր ուղղվածություն ունեցող գիտական վեկտորների համատեքստում (համակարգչային գրաֆիկա, ինժեներական հոգեբանություն, էրգոնոմիկա, կազմակերպության տեսություն, կոգնիտիվիստիկա, ինֆորմատիկա և այլն)։
Մարդ-համակարգիչ փոխազդեցության էրգոնոմիկ փուլի սկիզբը կարելի է համարել Այվեն Սազերլենդի ատենախոսությունը (Sutherland, 1963), որը բնորոշել է համակարգչային գրաֆիկայի զարգացումը որպես գիտություն։ Ընդ որում՝ համակարգչային գրաֆիկան էրգոնոմիկ նախագծերի կարիք ուներ CAD/CAM համակարգերի բարդ մոդելների արդյունավետ կառավարման նպատակով։ Այս ոլորտում ուսումնասիրությունները շարունակվել են Man-machine symbiosis (Licklider, 1960), Augmentation of human intellect (Engelbart, 1963) և Dynabook (Kay, Goldberg, 1977) աշխատանքներում։ Գիտական հետազոտությունների արդյունքում զարգացում են ստացել այն գործիքները, առանց որոնց դժվար է ներկայում պատկերացնել համակարգչի հետ աշխատանքը՝ «մկնիկ», տարր առ տարր հասցեագրվող (bitmap) արտացոլում, «պատուհան», աշխատասեղանի փոխաբերություն, point-and-click-խմբագիրներ։
Մարդու կողմից համակարգչի օգնությամբ կատարվող գործողությունների խնդիրը դարձել է ինժեներական հոգեբանության դասական նպատակների բնական շարունակությունը, բացառությամբ այն բանի, որ նոր խնդիրները ունեցել են զգալի կոգնիտիվ, հաղորդակցման և ինտերակտիվ բնույթ, որը նախկինում չի քննարկվել ինժեներական հոգեբանության մեջ և նպաստել է այս ուղղությամբ ինժեներական հոգեբանության առաջընթացին։
Էրգոնոմիկ հետազոտությունները նաև ընդգծել են աշխատանքային պայմանների կապը լարվածություն (սթրես) առաջացնող երևույթների հետ, ինչպիսիք են՝ առօրյա աշխատանքը, նստած դիրքը, էկրանի վիզուալ պատկերների տեսողական ընկալումը և այլն, որոնք մինչ այդ չեն դիտարկվել որպես փոխկապակցված։
Վերջապես, «ինչ տեղ ունի համակարգչային տեխնիկայի օգտագործումը արտադրության տեխնոլոգիայի նախագծման մեջ» հարցը համակարգիչների հետ փոխազդեցությունը բարձրացրել է աշխատանքի արդյունավետ կազմակերպման մակարդակի և ներառել նույնիսկ սոցիալական կառավարման խնդիրների մեջ։
ԽՍՀՄ-ում այս գիտական ուղղության ինստիտուցիոնալացումն սկսվել է 1958 թվականից՝ «Հոգեբանության հարցեր» ամսագրում ամերիկյան աշխատանքների դիտարկումներով։
Մշակման սկզբունքներ
Ներկայիս օգտագործողի ինտերֆեյսը գնահատելիս կամ նոր ինտերֆեյս մշակելիս պետք է հաշվի առնել զարգացման հետևյալ սկզբունքները․
Իտերատիվ մշակումը կրկնվում է այնքան ժամանակ, մինչև ստեղծվում է գործնական, օգտագործողի համար հարմար ինտերֆեյս։
Մշակման մեթոդաբանություն
Մարդ-համակարգիչ փոխազդեցության նախագծման տեխնիկան նկարագրող բազմազան մեթոդներ սկսել են հայտնվել 1980-ականներին այս ոլորտի զարգացման ընթացքում։ Մշակման մեթոդների մեծ մասը զարգացել են օգտագործողների, մշակողների և տեխնիկական համակարգերի միջև փոխգործակցության մոդելից։ Օրինակ՝ վաղ տեխնիկան օգտագործողի ճանաչողական գործընթացները համարել են կանխատեսելի և քանակական, և առաջարկել, որ մշակողները օգտագործողների ինտերֆեյսները մշակելիս հաշվի առնեն կոգնիտիվ հետազոտության արդյունքները այնպիսի ոլորտներում, ինչպիսիք են հիշողությունը և ուշադրությունը։ Ժամանակակից մոդելները հակված են ուշադրությունը կենտրոնացնելու օգտագործողների, մշակողների և ինժեներների միջև անընդհատ հետադարձ կապի և երկխոսության վրա և շեշտը դնել նրա վրա, որ տեխնիկական համակարգերն են պտտվում օգտնվողների ցանկությունների, այլ ոչ թե օգտագործողների ցանկությունները՝ արդեն առկա համակարգի շուրջ։
Էկրանի մշակում
Էկրանը նախատեսված է համակարգի փոփոխականների ընկալման և այդ տեղեկատվության հետագա մշակման հեշտացման համար։ Էկրանի նախագծումից առաջ պետք է սահմանվեն տվյալ էկրանի կատարելիք առաջադրանքները (օրինակ՝ նավիգացիա, ղեկավարում, ուսուցուն, ժամանց)։ Օգտագործողը կամ օպերատորը պետք է կարողանան մշակել ցանկացած տեղեկատվություն, որը համակարգը ստեղծում և ցուցադրում է, ուստի տեղեկատվությունը պետք է ցուցադրվի համաձայն այն սկզբունքների, որոնք ապահովում են ընդունումն ու ընկալումը։
Էկրանի մշակման 13 սկզբունքներ
Քրիստոֆեր Վիքենսը (անգլ.՝ Christopher Wickens) իր «An Introduction to Human Factors Engineering» գրքում ներկայացրել է էկրանի մշակման 13 սկզբունք ։
Տեղեկատվության ընկալման և մշակման այս սկզբունքները կարող են օգտագործվել էկրանի արդյունավետ նախագիծ ստեղծելու համար։ Սխալների քանակի, պահանջվող ժամանակի նվազեցումը, արդյունավետության բարձրացումը և օգտագործողների բավարարվածության մակարդակի բարձրացումը բազում հավանական առավելություններից են, որոնց կարելի է հասնել այս սկզբունքների կիրառման միջոցով։ Որոշ սկզբունքներ կարող են չկիրառվել որոշակի էկրանների կամ իրավիճակների դեպքում։
Որոշ սկզբունքներ կարող են հակասական թվալ, և չկա որևէ ապացույց, թե սկզբունք մեկն ավելի կարևոր է, քան մյուսը։ Սկզբունքները կարող են հարմարեցվել որոշակի մշակման կամ իրավիճակի։ Արդյունավետ զարգացման համար անհրաժեշտ է սկզբունքների միջև պահպանել գործառնական հավասարակշռություն։
Ընկալման սկզբունքներ
1. Էկրանը դարձրեք պարզ: Էկրանի ընթերցելիությունը կարևոր չափանիշ է նրա նախագծման մեջ։ Եթե ​​նշանները կամ առարկաները հստակ ցուցադրված չեն, ապա օգտագործողը չի կարող դրանք արդյունավետ օգտագործել։
2. Խուսափեք բացարձակ խիստ սահմաններից: Մի խնդրեք օգտագործողին որոշել փոփոխականի մակարդակը միայն մեկ զգայական փոփոխականի հիման վրա (օրինակ՝ գույն, չափ, ծավալ)։ Այս զգայական փոփոխականները կարող են պարունակել շատ տարբեր մակարդակներ։
3. Վերևից ներքև մշակում: Ազդանշաններն ստացվում և մեկնաբանվում են օգտագործողի ավելի վաղ փորձի հիման վրա ձևավորված սպասումներին համապատասխան։ Եթե ​​ազդանշանը ներկայացվում է օգտագործողի սպասումներին հակառակ, ապա դրա ներկայացման ավելի շատ մասը կպահանջվի` ապացուցելու համար, որ ազդանշանը ճիշտ է հասկացել։
4. Ավելորդ օգուտ: Եթե ազդանշանը ներկայացվում է ավելի քան մեկ անգամ, ավելի հավանական է, որ այն ճիշտ կհասկացվի։ Դա հնարավոր է այն այլընտրանքային ֆիզիկական ձևերով ներկայացնելու միջոցով (օրինակ, գույները, ձևը, ձայնը և այլն), քանի որ ավելորդություն չի ենթադրում կրկնություն։ Լուսացույցը ավելորդություն հիանալի օրինակ է, այնպես որ գույնը և դիրքը ավելորդ են։
5. Նմանությունները հանգեցնում են խառնաշփոթի: Օգտագործեք տարբերվող տարրեր։ Նման ազդանշանները կհանգեցնեն խառնաշփոթի։ Նմանատիպ հատկանիշների հարաբերակցությունը տարբեր հատկանիշների նկատմամբ` ազդանշանների նմանության պատճառն է։ Օրինակ, A423B9-ը ավելի շատ նման է A423B8- ն, քան 92-ը` 93-ին։ Անտեղի նման հատկանիշները պետք է հեռացվեն, և պետք է ընդգծվեն տարբերող հատկանիշները։
Մտահայեցական մոդելի սկզբունքներ
6. Պատկերավոր ռեալիզմի սկզբունք: Էկրանը պետք է նման լինի իր ներկայացրած փոփոխականին (օրինակ՝ ջերմաչափի բարձր ջերմաստիճանը նշվում է ամենաբարձր ուղղահայաց մակարդակով)։ Եթե ​​կան շատ բաղադրիչներ, ապա դրանք կարող են հարմարեցվել այնպես, ինչպես նրանք պետք է երևան այն այն միջավայրում, որտեղ դրանք կներկայացվեն։
7. Շարժվող մասի սկզբունքը: Շարժվող տարրերը պետք է շարժվեն այն ձևով և այն ուղղությամբ, որով դա տեղի է ունենում օգտագործողի մտավոր ներկայացման մեջ, թե ինչպես է այն շարժվում համակարգում։ Օրինակ՝ բարձրությունը չափող սարքի շարժվող տարրը պետք է բարձրանա չափի բարձրացման ը զուգահեռ։
Ուշադրության վրա հիմնված սկզբունքներ
8. Տեղեկատվության ստանալու ժամանակը նվազագույնի հասցնում: Երբ օգտագործողի ուշադրությունը տեղափոխվում է մի տեղից մյուսը` անհրաժեշտ տեղեկատվություն ստանալու համար, շատ ժամանակ և ջանք է ծախսվում։ Էկրանի դիզայնը պետք է նվազեցնի այդ ծախսերը, ուստի հաճախ օգտագործվող աղբյուրը պետք է լինի մոտակա դիրքում։ Այնուամենայնիվ, հասկանալիությունը չպետք է կորցնել։
9. Համատեղելիության սկզբունք: Երկու առաջադրանքների միջև ուշադրության բաժանումը կարող է անհրաժեշտ լինել մեկ առաջադրանքի կատարման համար։ Այդ աղբյուրները պետք է մտավոր փոխկապակցված լինեն և ունենան մտավոր մոտիկություն։ Տեղեկատվության հասանելիության ժամանակը պետք է լինի կարճ, և դրան կարելի է հասնել տարբեր եղանակներով (օրինակ՝ մոտ տեղակայում, միանման գույն, նախշեր, ձևեր և այլն)։ Այնուամենայնիվ, ցուցադրման մոտիկությունը կարող է հանգեցնել խառնաշփոթի։
10. Մեծ թվով ռեսուրսների սկզբունք: Օգտագործողը կարող է ավելի հեշտությամբ մշակել տեղեկատվությունը տարբեր ռեսուրսներից։ Օրինակ, տեսողական և լսողական տեղեկատվությունը կարող է ներկայացվել միաժամանակ, քան թե ներկայացնել բոլոր վիզուալ և աուդիո տեղեկատվությունը առանձին։
Հիշողության սկզբունքներ
11. Հիշողությունը փոխարինեք տեսողական տեղեկատվությամբ։ Համաշխարհային գիտելիք: Օգտագործողը չպետք է պահպանի կարևոր տեղեկատվությունը բացառապես աշխատանքային հիշողության մեջ կամ հեռացնի այն երկարատև հիշողությունից։ Ցուցակները կարող են օգնել օգտագործողին պարզեցնել հիշողության օգտագործումը։ Այնուամենայնիվ, հիշողության օգտագործումը երբեմն կարող է օգնել օգտագործողին, քանի որ դա վերացնում է աշխարհում որոշ գիտելիքների տեսակներին հղում անելու անհրաժեշտությունը (օրինակ, համակարգչային մասնագետը նախընտրում է ուղղակիորեն հրամաններ օգտագործել հիշողությունից, քան դիմել ձեռնարկին)։ Արդյունավետ մշակման համար օգտագործողի գլխում և աշխարհում գիտելիքները պետք է լինեն հավասարակշռված։
12. Կանխատեսելի օգնության սկզբունք: Պրոակտիվ գործողությունները հիմնականում ավելի արդյունավետ են, քան ռեակտիվ գործողությունները։ Էկրանը պետք է վերացնի ռեսուրսների վրա հիմնված ճանաչողական առաջադրանքները և դրանք փոխարինի ավելի պարզ առաջադրանքներով`օգտագործողի մտավոր ռեսուրսների օգտագործումը նվազեցնելու համար։ Սա օգտագործողին հնարավորություն կտա կենտրոնանալ ոչ միայն առկա իրավիճակի վրա, այլև մտածել հնարավոր իրավիճակների մասին ապագայում։ Կանխատեսելի օգնության օրինակ է ճանապարհային նշանը, որը տեղեկացնում է նպատակակետից ձեր հեռավորության մասին։
13. Համատեղելիության սկզբունք: Այլ էկրանների հին առանձնահատկությունները հեշտ է փոխանցվել նոր էկրանների մշակմանը, եթե դրանց մշակումը համատեղելի է։ Օգտագործողի երկարատև հիշողությունը կաշխատի մտավոր գործողությունների ուղղությամբ։ Մշակման ընթացքում ուշադրություն դարձնել այս փաստին և պետք է հաշվի առնել տարբեր էկրանների միջև համատեղելիությունը։<!--
Ժամանակակից ուսումնասիրություններ
Մարդու և համակարգչի փոխազդեցության ոլորտում գիտնականներն ուսումնասիրել են, թե ինչպես կարող են հհամակարգիչները այտնաբերել, մշակել և արձագանքել մարդկային հույզերին, որպեսզի ստեղծեն էմոցիոնալ ինտելեկտուալ տեղեկատվական համակարգեր։ Հետազոտողները առաջարկել են մի քանի «ազդակներ հայտնաբերելու ալիքներ» ։ Մարդկային հույզերի փոխանցման ներուժը ավտոմատացված և թվային եղանակով բարձրացնում է մարդու և համակարգչի փոխգործակցության արդյունավետությունը ։ Զգացմունքների ազդեցությունը մարդու և համակարգչի փոխազդեցության վրա ուսումնասիրվել է այնպիսի ոլորտներում, ինչպիսիք են ֆինանսական որոշումների ընդունումը, օգտագործելով ԷՍԳ and organisational knowledge sharing using eye tracking and face readers as affect-detection channels. In these fields it has been shown that affect-detection channels have the potential to detect human emotions and that information systems can incorporate the data obtained from affect-detection channels to improve decision models. -->
Արտաքին հղումներ
Կատեգորիա:Մարդ–համակարգիչ փոխազդեցություն
Սավարենսկի (այլ կիրառումներ)
Սավարենսկի, ռուսական ազգանուն։ Հայտնի կրողնեևն են՝
Իսլանդիայի հրաբուխների ցանկ
Իսլանդիայի տարածքի հրաբուխները պատկանում են վահանային հրաբուխների տեսակին։ Ստորև ներկայացված է դրանց ցուցակը։
Ծանոթագրություններ
Կատեգորիա:Իսլանդիայի հրաբուխներ Կատեգորիա:Հրաբուխների ցանկեր Կատեգորիա:Ցանկեր:Իսլանդիա
Պինաչևո
Պինաչևո (Пиначево), գետ Ռուսաստանում՝ Կամչատկա թերակղզում։ Գետը հանդիսանում է Ավաչայի վտակներից մեկը։ Երկարությունը՝ 47 կմ։ Ամռանը ջրի ջերմաստիճանը հասնում է 5-8 °C-ի։ Հոսանքի արագությունը՝ 0,5-2,1 մ/վրկ, իսկ խորությունը՝ 0.5 - 2.5 մետր։ Ընդհանուր մակերեսը 118 կմ²։
Արտաքին հղումներ
Կատեգորիա:Ռուսաստանի գետեր
Ճապոնիզմ
Պատմություն
Ժիվերնիի իր այգում 1883 թվականին Կլոդ Մոնեն կառուցում է ճապոնիզմի ոճով փայտե կամուրջ։
Նշանակալի է ճապոնական փորագրության ազդեցությունը Վինսենթ վան Գոգի արվեստի վրա։ Իր երեք նկարներում Վան Գոգը կրկնօրինակել է ճապոնական գունավոր փորագրությունները կամ յուղաներկով վերարտադրել է դրանք իր կտավներում։ Այդ աշխատանքները ցուցադրում են նկարչի` ճապոնական մշակույթի գաղտնիքները յուրացնելու ցանկությունը։ Ճապոնական փորագրության հիման վրա Վան Գոգը, ուսումնասիրելով Կացուշիքա Հոքուսայի 15-հատորանոց մանգան, զարգացնում է կետ-գիծ կառուցվածքով իր ռիթմիկ գեղանկարչությունը, որ հետո կիրառում է նաև յուղաներկով աշխատանքներում։
Մինչև Վան Գոգը իմպրեսիոնիստները ճապոնական գունավոր փորագրության մեջ փնտրում էին պատկերի արտահայտման անհրաժեշտ եղանակներ։ Նրանք կիրառում էին կոմպոզիցիայի տարբեր ձևեր, օրինակ` առանձին կանգնած, կարծես շրջանակով առանձնացված պատկերի կիրառումը նկարում, նկարի առջևի պլանում կանգնած պատկերը, նկարի ոչ համաչափ կառուցումը, խորքում խիստ ընդգծված անկյունագծերը, պատկերի կտրտվածությունը ծառերի օգնությամբ և այլն։ Հոքուսայի գունավոր ուրվանկարների շարքը (օրինակ, սրբազան Ֆուձիի 100 նկար) նախատիպ են ծառայել Սեզանի և Մոնեի համանման շարքերի համար։
Մեծ Բրիտանիայում ճապոնիզմի կարևոր ներկայացուցիչ էր այնտեղ ապրած ու ստեղծագործած ամերիկացի նկարիչ Ջեյմս Էբբոտ Մաք-Նեյլ Ուիսթլերը։ Նա ճապոնական արվեստին նմանակելու գործում այնքան հեռու է գնացել, որ արժանանանալով անգլիական գեղարվեստական լրագրության խիստ քննադատությանը, դատական գործընթաց է սկսել` տանելով հաղթանակ։
Առանց ճապոնիզմի ազդեցության` դժվար է պատկերացնել նաև մոդեռն ուղղության զարգացումը` զարդապատկերների պատկերմամբ, սկահակների ու պնակների ինքնատիպ ձևերով։ Այսպես, Գուստավ Կլիմտը, ով ուներ ճապոնական կիմոնոյի և Նո թատրոնի վարագույրների հարուստ հավաքածու, իր նկարների համար մշակել է զարդապատկերային վերացական նախշերով կտավներ։
Ուկիյո-է
1860-ական թվականներից ուկիյո-է ուղղությունը, որ փայտե սալիկների վրա ճապոնական փորագրություն է, դարձավ արևմտյան շատ նկարիչների ոգեշնչման աղբյուրը ։ Ուղղությունը ձևավորվել է 17-րդ դարում որպես ճապոնական գեղանկարչական դպրոց ։ Ուկիյո-է-ի փորագրությունները ստեղծվել են ոչ թանկ հուշանվերների պահանջարկը բավարարելու համար։ Չնայած դրանք թանկ չէին, բայց նորարական էին։ Դրանք հազվադեպ էին ստեղծվում մեկ պատվիրատուի պահանջով. ավելի շուտ ստեղծվում էին Ճապոնիայի առևտրական շուկան բավարարելու համար։ Փորագրությունները արևմուտք էին հասցնում հոլանդացի առևտրականները, և միայն 1860-ական թվականներին Եվրոպայում դրսևորվեց մեծ հետաքրքրություն ուկիյո-է-ի նկատմամբ։ Արևմտյան նկարիչներին գրավում էր գույնի ու կոմպոզիցիայի կիրառումը փորագրություններում։ Ուկիյո-է-ի տպագիր հրատարակություններում ներկայացվում էին ոչ համաչափ կոմպոզիցիաներ ։
Արտաքին հղումներ
Կատեգորիա:Գեղարվեստական ուղղություններ Կատեգորիա:Մոդեռնիզմի արվեստ
Էրիկ Գուտերես
Էրիկ Գաբրիել Գուտերես Գալավիս (Erick Gabriel Gutiérrez Galaviz, ), մեքսիկացի ֆուտբոլիստ, «Պաչուկա» ակումբի և Մեքսիկայի ազգային հավաքականի կիսապաշտպան։ 2016 թվականի Ռիո դե Ժանեյրոում անցկացվող օլիմպիական խաղերի և 2018 թվականի աշխարհի առաջնության մասնակից։
Ակումբային կարիերա
Էրիկը «Պաչուկա» ակումբի սան է։ 2013 թվականի հոկտեմբերի 27-ին «Կրուս Ասուլ» ակումբի դեմ խաղի ժամանակ Էրիկը նշել է իր նորամուտը Մեքսիկական Պրեմերայում ։ 2015 թվականի փետրվարի 8-ին «Տոլուկի» ակումբի դեմ խաղի ժամանակ նա խփել է իր առաջին գոլը՝ «Պաչուկա» ակումբի կազմում ։ 2016 թվականին  Էրիկը օգնել է իր թիմին հաղթել առաջնությունը, ինչպես նաև հաղթել Չեմպիոնների լիգայի ԿՈՆԿԱԿԱՖ-ը։
Միջազգային կարիերա
2015 թվականին Էրիկը ընդգրկվել է Մեքսիկայի երիտասարդական հավաքականի կազմում՝ մասնակցելու ԿՈՆԿԱԿԱՖ-ի երիտասարդական գավթի առաջնությանը, որն անց էր կացվում Ճամայկաում։ Մրցաշարի ընթացքում նա մասնակցել է Կուբայի, Կանադայի , Սալվադորի և Պանամայի երիտասարդական հավաքականների դեմ խաղխերին։ Մրցաշարի վերջում Էրիկը դարձել է ոսկե մեդալակիր։
Նույն թվականի ամռանը Էրիկը ընդգրկվել է իր թիմի կազմում՝ մասնակցելու Աշխարհի երիտասարդական առաջնությանը, որը անց էր կացվում Նոր Զելանդիայում։ մրցաշարի ընթացքում նա մասնակցել է Ուրուգվայի, Սերբիայի և Մալիի հավաքականների դեմ խաղերում։
2016 թվականի հոկտեմբերի 12-ին Պանամայի ազգային հավաքականի դեմ ընկերական խաղի խաղի ժամանակ Էրիկը կատարել է իր նորամուտը Մքսիկայի ազգային հավաքականի կազմում ։
2018 թվականին Էրիկը ընդգրկվել է իր թիմի կազմում՝ մասնակցելու աշխարհի առաջնութվանը, որն անց էր կացվում Ռուսաստանում։ Մրցաշարի ընթացքում նա եղել է պահեստաիների նստարանին։
Ձեռքբերումներ
Թիմային
«Պաչուկա»
միջազգային
Մեքսիկա (մինչև 20)
Մեքսիկա
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Մեքսիկացի ֆուտբոլիստներ Կատեգորիա:Մեքսիկայի հավաքականի ֆուտբոլիստներ Կատեգորիա:Պաչուկայի ֆուտբոլիստներ Կատեգորիա:ՊՍՎ Էյնդհովենի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ
Ռաունայի շրջան
Ռաունայի շրջան (Raunas novads), վարչատարածքային միավոր Լատվիայի հյուսիսային մասում՝ Վինձեմե մարզում։ Շրջանը բաղկացած է երկու ավաններից և Ռաունա քաղաքից, որն էլ համարվում է շրջանի վարչական կենտրոնը։
Սահմանակցում է Պրիեկուլեյի, Սմիլտենեի, Գուլբենեի, Յաունպիելբալգայի և Վեցպիեբալգայի հետ։
Բնակչությունը ըստ 2010 թվականի հունվարի 1-ի տվյալներով կազմում է 4008 մարդ ։
Շրջանի մակերեսը կազմում է 309 կմ² ։
Շրջանը կազմավորվել է 2009 թվականի հուլիսի 1-ին։
Ազգային կազմ
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը ։
Արտաքին հղումներ
Կատեգորիա:Լատվիայի շրջաններ
Սերովի Ա. Չեխովի անվան դրամայի թատրոն
'''Սերովի Ա. Չեխովի անվան դրամայի մունիցիպալ թատրոն''', դրամատիկական թատրոն Սերով քաղաքում։ Քաղաքի միակ թատրոնն է։
Պատմություն
Թատրոնը հիմնադրվել է 1942 թվականին, առաջին ներկայացումները խաղացել են Պոլևսկոյ քաղաքում։ Թատրոնը Սերով է գնացել շրջագայելու հյուրախաղերի և ղեկավարության կողմից ստացել քաղաքում մնալու առաջարկ։ 1946 թվականին թատերախումբը Սվերդլովսկի մարզում առաջին անգամ բեմադրել է Չեխովի «Քեռի Վանյա» պիեսը, ինչի պատճառով էլ կոչվել է Չեխովի անվամբ։ Թատրոնը գտնվում է Մետալուրգների մշակույթի պալատի շենքում։
Թատերախումբ
Տարբեր տարիներ թատրոնի ռեժիսորներ են եղել Պ. Պ. Խրոմովսկիխը, Վ. Ս. Նեզլուչենկոն, Վ. Դ. Ուզունը, Յու. Բատուրինան, Պյոտր Նեզլուչենկոն։
Արտաքին հղումներ
Կատեգորիա:Ռուսաստանի թատրոններ
Իրավունքի քաղաքագիտություն
Իրավունքի քաղաքագիտություն (πολιτικός — հանրային, πολίτης — քաղաքացի, πόλις — քաղաք; λόγος — ուսմունք, խոսք), կամ քաղաքական գիտություն– ուսմունք քաղաքականության մասին, այսինքն, մարդկանց կյանքի առանձնահատուկ ոլորտը, կապված իշխանական հարաբերությունների հետ, հասարակության պետական-քաղաքական կազմակերպությունների հետ, քաղաքական ինստիտուտներ, սկզբունքներ, նորմեր, որոնց գործողությունը նախատեսված է ապահովել հասարակության գործունեությունը, մարդկանց, հասարակության և պետության միջև հարաբերությունները։
Քաղաքագիտության պատմությունը որպես գիտություն
Քաղաքագիտության զարգացման պատմությունը կարելի է բաժանել երեք փուլի․
1.Փիլիսոփայական– հայտնի է Հին Աշխարհում։ Շարունակվում է մինչեւ XIX դարի կեսը։ Քաղաքական գիտության հիմնադիրը Արիստոտելն է, հայտնի բանախոս Ցիցերոնը նույնպես մեծ դեր ունի այս գիտության զարգացման համար։ Իտալացի գիտնական Նիկսելո Մաչավիելը, ով ապրում էր Ֆլորենցիայում (16-րդ դար) և համարվում է ժամանակակից քաղաքագիտության հիմնադիրը, առաջինը ներկայացրեց քաղաքական գիտությունը որպես անկախ գիտություն։
2.Էմպիրիալ– XIX դարի կեսեր– 1945 թ։ Քաղաքագիտության ուսումնասիրությունը սկսվում է գիտական մեթոդներով։ Զարգացման վրա մեծ ազդեցություն ունեցավ սոցիոլոգիան։ Տեղի է ունենում Մարքսիզմի շարժումը։ 1920-ական և 1930-ական թվականներին Միացյալ Նահանգները դարձավ քաղաքագիտության կենտրոն։ Սկսվում է քաղաքական գիտությունների ուսուցումը ուսումնական հաստատություններում։
3.Արտացոլում– 1945- շարունակվում է այսօրվա դրությամբ։ 1948 թ.-ին ՅՈՒՆԵՍԿՕ-ի հովանու ներքո հրավիրվեց քաղաքական գիտնականների միջազգային կոլոքվիում, որտեղ քննարկվեցին քաղաքագիտության հարցերը, որոշվեց քաղաքական գիտության առարկան, օբյեկտը և խնդիրները։
Քաղաքագիտության պատմությունը որպես կարգապահություն
Որպես ակադեմիական կարգապահություն, քաղաքականությունը 14-րդ դարի վերջին սկսեց ընդգրկվել եվրոպական համալսարանների ուսումնական ծրագրերում։ Սկզբում նրա ուսուցումը սահմանափակվեց Արիստոտելի «Քաղաքականություն» ուսումնասիրությամբ։ Քաղաքականության դասավանդման որակական փոփոխությունը տեղի ունեցավ XIX դարի երկրորդ կեսին, հիմնականում սոցիոլոգիայի զարգացման և պոզիտիվիզմի մեթոդիկայի շնորհիվ։ Եվրոպական և հյուսիսամերիկյան համալսարաններում հայտնվել են քաղաքական գիտությունների ամբիոններ և նույնիսկ ֆակուլտետներ։ Առաջինը 1857 թվականին բացվեց Կոլումբիայի համալսարանի Պատմության և քաղաքագիտության բաժինը (ԱՄՆ, 1857)։ Բացվեց նաև Մադրիդում էթիկական և քաղաքական գիտությունների ակադեմիան (Իսպանիա, 1861), Փարիզի քաղաքագիտության անվճար դպրոցը (Ֆրանսիա, 1871), Կոլումբիայի քաղաքագիտության դպրոց (ԱՄՆ, 1880), Բեռլինի պետական ուսումնասիրությունների միությունը (Գերմանիա, 1883), Լոնդոնի տնտեսագիտության և քաղաքագիտության դպրոցը (Մեծ Բրիտանիա, 1895)։ Քաղաքական գիտության զարգացման գործում կարևոր դեր է խաղացել 1948 թ. ՅՈՒՆԵՍԿՕ-ի հովանու ներքո անցկացվող քաղաքական գիտության միջազգային սիմպոզիումը։ Հենց այդ ժամանակ էր, որ առաջարկվեց «քաղաքական գիտություն» տերմինը և առաջարկվեց բարձրագույն կրթության համակարգում համապատասխան կարգապահության ուսուցումը ներկայացնելու համար։
Քաղաքագիտություն առարկան
Առաջին հերթին քաղաքագիտության ուսումնասիրության առարկան քաղաքական իշխանությունն է, նրա իրավական համակարգի հիմքերը, նրա օրինականության սահմանումը, կայունության եւ օպտիմալության ապահովման մեխանիզմների լուսաբանումը կառավարության տեսակետից։ Բացի դրանից, քաղաքական գիտության ուսումնասիրման առարկան քաղաքականությունն է, հասարակական կյանքի քաղաքական դաշտը։ Քաղաքագիտության առարկան քաղաքական ուժերի մասին սոցիալական դերակատարների միջեւ փոխհարաբերությունների ձեւերն են։ Իհարկե, այդ խնդիրները ուսումնասիրվում են ոչ միայն քաղաքական գիտությամբ, այլեւ փիլիսոփայության, սոցիոլոգիայի, պետական-իրավական գիտության եւ այլնի միջոցով։ Քաղաքական գիտությունը նաեւ ուսումնասիրում է դրանք, ներգրավելով այդ առարկաների որոշակի ասպեկտներ։ Քաղաքագիտության ոլորտում, համակարգի կառավարման մոտեցման շրջանակներում, քաղաքագիտության ուսումնասիրման առարկան պետության բոլոր տեխնոլոգիաների եւ կյանքի գործընթացների քաղաքական կառավարման գործընթացներն ու արդյունավետությունն է։ Քաղաքագիտությունը համարվում է քաղաքական կառավարման գաղափարախոսության համակարգի տրամաբանական հիմքը։ Քաղաքագիտության մեջ համակարգային կառավարման մոտեցումը ձեւակերպվում է գաղափարախոսության, քաղաքական մշակույթի, քաղաքացիական հասարակության (որպես քաղաքական կառավարման առարկա եւ օբյեկտ) գործառույթներն ու դերերը, մշակվում է քաղաքական գործողության արդյունավետության աստիճանը եւ գնահատելու քաղաքական գործիչների կատարումը։ Շատ գիտնականների կարծիքով, քաղաքագիտությունը միջդիսցիպլինար գիտություն է, որի առարկան արտացոլում են քաղաքական գործիչների ներգրավման իրական գործընթացը քաղաքական ուժերի եւ քաղաքական շահերի իրականացման հետ ։ Նրանց կարծիքով, հաճախ քաղաքական օրենքների որոնման կողմնակիցները հաշվի չեն առնում հիմնականը, ինչ տեսաբանը համարում է «առաջընթաց», մյուսը` ռեգրեսիա։
Քաղաքագիտության հետ կապված խնդիրները կարելի է բաժանել երեք խոշոր խմբերի․
1․Քաղաքականության փիլիսոփայական և գաղափարախոսական-տեսական հիմքերը, համակարգերի ձևավորման առանձնահատկությունները և քաղաքական ենթահամակարգի ամենակարևոր հատկանիշները, պատմության այս կամ այն ժամանակահատվածին բնորոշ քաղաքական երևույթները
2․Քաղաքական համակարգեր և քաղաքական մշակույթ, տարբեր քաղաքական համակարգերի միջև տարբերություններ եւ նմանություններ, դրանց առավելություններն ու թերությունները, քաղաքական ռեժիմները, դրանց փոփոխության պայմանները
3․Քաղաքական ինստիտուտներ, քաղաքական գործընթաց, քաղաքական վարք և մասնակցություն
Քաղաքագիտության հետազոտության մեթոդները և մեթոդաբանությունները
Քաղաքագիտությունը գիտական մեթոդների մեծ զինանոց ունի, քանի որ այն միջդիսցիպլինար գիտություն է և օգտագործում է բոլոր առնչվող առարկաների մեթոդաբանական հիմքը։
Առաջին խումբ– հասարակական գիտություններ (փիլիսոփայություն, սոցիոլոգիա, տնտեսագիտություն)։ Սրանք քաղաքական գիտության ոչ հիմնական մեթոդներն են։ Դրանք ներառում են․
Երկրորդ խումբը էմպիրիկ հետազոտության մեթոդները, քաղաքական փաստերի մասին առաջնային տեղեկատվության ստացումն է։ Դրանք ներառում են.
Վերոհիշյալի հիման վրա կարելի է առանձնացնել երրորդ խումբ `մեթիլոլոգիաները (գիտահետազոտական տեսական մոտեցումները, որոնք համատեղում են որոշակի մեթոդների միավորումները)։ Դրանք ներառում են.
2․մարդկանց վարքի գերիշխող շարժառիթները հոգեբանական են, կարող են ունենալ անհատական բնույթ
3․քաղաքական երևույթները քանակականորեն չափվում են. դա բացում է քաղաքագետների հնարավորությունը մաթեմատիկայի կիրառման համար
Քաղաքագիտության խնդիրները
Քաղաքագիտության խնդիրներն են քաղաքականության և քաղաքական գործունեության գիտելիքների ձևավորումը, քաղաքական գործընթացների և երևույթների բացատրություն և կանխատեսում, քաղաքական զարգացում, քաղաքագիտության հայեցակարգային ապարատի, մեթոդաբանության և քաղաքական հետազոտությունների մեթոդների մշակում։ Այս խնդիրների հետ են կապված քաղաքական գիտության օրգանական առումով գործառույթները։ Դրանցից ամենակարևորը հետևյալն են.
Քաղաքագիտության մեթոդը (քաղաքական գիտության մեջ համակարգային կառավարման մոտեցման շրջանակներում) սկզբունքների և մեթոդների համակարգ է, որն օգնում է վերացնել անվստահությունը, պետական կառավարման քաղաքական համակարգի օբյեկտիվ գիտելիքները, ինչպես նաև քաղաքական, սոցիալական, տնտեսական և քաղաքական հետևանքները։ Քաղաքագիտության դերն է` բարձրացնել գործողությունների սոցիալ-տնտեսական արդյունավետության մակարդակը, ինչպես նաև նվազեցնել սոցիալ-տնտեսական դերակատարների քաղաքական ռիսկերը ։
HIMARS
HIMARS (HIMARS, High Mobility Artillery Rocket System, թարգմ․՝ բարձր շարժունակության հրետանահրթիռային համակարգ), ամերիկյան արտադրության բարձր շարժունակությամբ համազարկային կրակի ռեակտիվ համակարգ։
Ընդհանուր բնութագիր
HIMARS հրթիռահրետանային համակարգը հայտնի Մ270 համակարգի թեթև տարբերակն է։ Այս համակարգերը գտնվում են ԱՄՆ-ի Զինված ուժերի սպառազինության մեջ։ Այն արդեն արտահանվել է Հորդանան, Սինգապուր և Արաբական Միացյալ Էմիրություններ։
Տեխնիկական տվյալներ
HIMARS համակարգի մարտական մեքենայի մարտական քաշը կազմում է ընդամենը 10.9 տոննա։ Այն հավաքված է 6X6 անվավոր թափքի բազայի վրա։ Մեքենայի երկարությունը կազմում է 7 մ, լայնությունը 2.4 մ, իսկ բարձրությունը 3.2 մ։ Մեքենան սնուցվում է Caterpillar 3115 ATAAC 6.6-lite դիզելային շարժիչով զարգացնելով 290 ձիաուժ հզորություն։ Մեքենան զարգացնում է առավելագույնը 85 կմ/ժ արագություն։ Այս համակարգերի վառելիքի պաշարը կազմում է շուրջ 480 կմ։ Այս համակարգի գլխավոր առավելություններից մեկը իր վերալիցքավորման ժամանակն է։ Այս համակարգերը իրենց հետ ունեն նաև վերամբարձ որի օգնությամբ վերալիցքավորվում են ընդամենը 5 րոպեների ընթացքում։
Մարտավարական տվյալներ
HIMARS համակարգը ղեկավարվում է անձնակազմի 3 անդամների կողմից։ HIMARS համակարգի հրթիռները նույն են ինչ Մ270 համակարգինը, սակայն այն կրում է միայն մեկ փաթեթը՝ ընդհանուր 6 հրթիռներ (Մ270-ը կրում է 12 հրթիռ)։ Հրթիռների տրամաչափը ստանդարտ 227 միլիմետր։ Հրթիռների մեկնարկային քաշը կազմում է 307 կգ, իսկ մարտագլխիկների քաշը շուրջ 120 կգ։ HIMARS համակարգի բոլոր հրթիռները արձակվում են ընդամենը 25 վայրկյանի ընթացքում։ HIMARS համակարգերի հեռահարությունը հասնում է 300 կիլոմետրի։ Այս համակարգերը համարվում են գերճշգրիտ, քանի որ շեղում չունեն։ Այս համակարգերի հիմնական առավելությունը նրա վերալիցքավորման ժամանակն է։
Պայմանագրեր ԱՄՆ բանակի և ԱՄՆ ծովային հետևակի կորպուսի միջև
2003 թվականի մարտին ԱՄՆ զինված ուժերի և ԱՄՆ Ծովային հետևակի կորպուսի միջև ստորագրել է պայմանագիր ցածր տոկոսադրույքով կնքվեց պայմանագիր որի արդյունքում ԱՄՆ բանակը ստացավ 89, իսկ Ծովային հետևակի կորպուսը 4 HIMARS համակարգեր։ Երկրորդ պայմանագիրը կնքվել է 2004 թվականի հունվարին։ Ըստ այդ պայմանագրի բանակը ստացավ 25, իսկ ծովային հետևակի կորպուսը մեկ հատ HIMARS համակարգեր։ 2005 թ. հունվարին կնքվեց երրորդ պայմանագիրը, որի համաձայն բանակը ստացավ 37, իսկ Ծովային հետևակի կորպուսը 1 համակարգեր։
Սպառազինություն
2022 թվականի մայիսի 31-ին Սպիտակ տունը մամուլին տեղեկացրել է, որ ԱՄՆ-ը HIMARS կմատակարարի Ուկրաինային՝ առանց առավել մեծ հեռահարության հրթիռների, պայմանով, որ Ուկրաինան չի հարվածի Ռուսաստանի տարածքին այդ համակարգով  ։
Ծանոթագրություններ
Կատեգորիա:Հրթիռային զենք
Վահանային հրաբուխ
Վահանային հրաբուխ (scutum volcano), հրաբխի տեսակ է, որը գոյանում է բարձրջերմաստիճանային հեղուկ լավայի բազմակի արտահոսումից. Դրանք ունեն փքուն թեք վահանի ձև, իսկ լանջերի թեքությունը վերնամասում չի գերազանցում 8°, ստորին մասում՝ 6°:
Վահանային հրաբխի վերևում տեղակայված է խառնարանը կամ կալդերան։
Մեր մոլորակի խոշորագույն վահանային հրաբուխը Տամու լեռնազանգվածն է, որը հայտնաբերեց 2013 թվականին ։ Տրամագիծը հասնում է 625 կմ-ի, և ունի 4 կմ բարձրություն։ Գտնվում է ջրի տակ՝ Խաղաղ օվկիանոսում՝ Ճապոնիայից 1600 կմ հեռավորության վրա։ Երկար ժամանակ համարվում էր օվկիանոսի հատակի սովորական ելուստ։
Ծանոթագրություններ
Կատեգորիա:Հրաբուխներ Կատեգորիա:Հրաբխագիտություն Կատեգորիա:Գեոմորֆոլոգիա Կատեգորիա:Երկրաբանություն Կատեգորիա:Հրաբխականություն Կատեգորիա:Ռելիեֆի տեսակներ
Զանգ 2 (ֆիլմ)
Զանգ 2 (The Ring Two), ֆիլմի պրեմիերան 2005 թվականի մարտի 17-ին։
Սյուժե
Սկավառակի ոչնչացումը չի օգնում ազատվել ընտանիքի չար հոգիների հետապնդումից։ Բացի դրանից Սամարայի հայտնվելը լինում է ավելի հաճախ։ Ռեիչելը դիմում է իր աշխատանքի կոլեգաին՝ Մաքսին խնդրելով օգնել, նաև տրամադրել տարածք ապրելու համար։
Այդ ընթացքում տղայի մարմնի ջերմությունը քիչ-քիչ ցածրանում է և նրան սպառնում է մահը։ Էիդենը կորցնում է գիտակցությունը և Մաքսը նրան հիվանդանոց է տանում։ Մինչ Էիդերը անգիտակից է Սամարան ամբողջությամբ կառավարում է նրա մարմինը։ Սպանելով հոգեբույժին Սամարան տղայի մարմնով փախչում է հիվանդանոցից և վերադառնում Մաքսի տուն։
Այդ ժամանակ Ռեիչելը ավելի խորն է ուսումնասիրում Սամարայի պատմությունը, այն նպատակով, որ ոչնչացնի իրենց հետապնդող չարիքը։ Պաշտպանելով որդուն նա տրվում է Սամարային, ով ուղարկում է նրան զուգահեռ աշխարհում գտնվող մի ջրհորի մոտ։ Ռեիչելը դուրս է գալիս ջրհորից և փակում է Սամարային այնտեղ։ Հետո լսելով Էիդենի ձայնը նա ցատկում է այն ժայռից, որտեղից նաև ցատկել է Աննա Մորգանը։ Ռեիչելը գալիս է մեր աշխարհ։
Հիմա Սամարան էլ չի կարող վնասել ընտանիքին․․․
Դերերում
Ռեիչել Կելլեր - Նաոմի Ուոտս
Մաքս Ռուրկ - Սայմոն Բեիկեր
Էիգան Կելլեր - Դևիդ Դորֆման
Սամարա - Կելլի Ստիբլզ
Սամարա Մորգան - Դևի Չեիզ
Մարտին Սեիվիդ - Գարի Կոուլ
Արտաքին հղումներ
Կատեգորիա:2005 ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր ուրվականների մասին Կատեգորիա:Ֆիլմեր վրեժի մասին Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:Ամերիկյան ֆիլմեր վրեժի մասին Կատեգորիա:Ամերիկյան ֆանտաստիկ սարսափ ֆիլմեր
Արջտակ կովկասյան
Արջտակ կովկասյան,մանոշ, արանց ծաղիկ,, պատկանում է գնարբուկազգիների ընտանիքին։
Նկարագրություն
Բազմամյա խոտաբույս է։ Տերևները կաշվեկերպ են, մուգ կանաչավուն՝ արծաթականչ գեղեցիկ նախշերով։ Արմատը՝ հաստացած պալարանման։ Ծաղիկները բաց մանուշակագույն են՝ պսակաթերթիկների հիմքում մուգ բծերով, մինչև 1,5 սմ տրամագծով։ Ծաղկում է մարտի սկզբին, անմիջապես ձյունը հալվելուց հետո։
Ուսոտանիներ
Ուսոտանիներ, անողնաշարավոր կենդանիների տիպ։ Ծովային նստակյաց ձևեր են։ Մինչե 10 սմ երկարությամբ մարմինը փորի և մեջքի կողմից պարփակված է կրային խեցու մեջ, որի երկու փեղկերը միանում են իրար հատուկ մկաններով կաս ատամիկներից և փոսիկներից կազմված փականով։ Հատակին ամրանում են մարմնի ետին մասից դուրս եկող ցողունիկով։ Մարմինը գրավում է խեցու ետին մասը, իսկ առջեի մասը պատված է թիկնոցով և կրում է իր մեջ 1 զույգ երկար, ոլորված հավելված՝ «ձեռքեր»։ Դրանց վրա կան թարթչապատ շոշափուկներ, որոնք թիկնոցի խոռոչում ջրի հոսք առաջացնելով, ապահովում են ուսոտանիներին սննդով և թթվածնով։ Բերանը տեղավորված է «ձեռքերի» հիմքում, որոշ տեսակների աղիքը կույր է վերջանում։ Ունեն մարմնի երկրորդային խոռոչ, արյունատար համակարգ, շուրջկլանային նյարդային հանգույց և նյարդեր։ Բաժանասեռ են, զարգանում են կերպարանափոխությամբ, թրթուրն ազատ լողացող է։ Հայտնի է ուսոտանիների շուրջ 200 ժամանակակից և 7000 բրածո տեսակ։
Ծանոթագրություններ
Կատեգորիա:Ուսոտանիներ
Արջտակ կովկասյան
Աճման պայմաններ
Բազմացումը կատարվում է պալարները կիսելով, որոնք տնկում են ամռան կեսին կավային հողերում մինչև 5 սմ խորությամբ։ Բազմացումը կատարվում է նաև սերմերի միջոցով այս դեպքում ցանքը կատարում են մարտին՝ ջերմոցներում։ Մայիսին երևում են ծիլերը, որոնք զգալիորեն մեծանալուց՝ վերատնկում են թաղարներում։ Բույսերը դաշտ կարելի է տեղափոխել ինչպես ձմեռնամուտին, այնպես էլ վաղ գարնանը։ Ստվերասեր բույս է, դիմանում է ցրտին և խոնավասեր, պահանջկոտ չէ հողի նկատմամբ։
Նշանակություն
Անկոչ ծաղկավաճառները սեզոնին մեծ քանակությամբ արջտակ են հավաքում և շատ հաճախ վաճառում բնակչությանը մանուշակի անվան տակ։ Դրանով վտանգի տակ դնելով այդ ծաղկի տեսակը։ Ամռան սկզբին բույսի վերերկրյա ողջ զանգվածը ոչնչանում է, իսկ աշնանը կրկին հայտնվում են երիտասարդ տերևները, իսկ ձմեռանամուտին՝ ծաղկակոկոնները և այդ ձևով էլ բույսը ձմեռում է։
Գրականություն
Կատեգորիա:Գնարբուկազգիներ
Վահե Կարապետյան
Վահե Կարապետյան , արդյունաբերող, ամերիկյան «AA Cater Truck» կորպորացիայի և «VAHE ENTERPRISES» ընկերության հիմնադիր ու սեփականատեր, հասարակական սննդի կազմակերպման, նորագույն տեխնոլոգիաների մշակման մասնագետ, բարերար, «Հայաստան» համահայկական հիմնադրամի ներդրողներից ։
Կենսագրություն
Վահե Կարապետյանը ծնվել է 1940 թվականին Լիբանանում։ Տատը մահացել է Հայոց ցեղասպանության ժամանակ։ Վեց երեխաների խնամքը մնացել է պապի վրա, ում թուրքերը հաց են առաջարկել, փոխարենը տարել Վահեի մորը և կնքել թուրքական անունով՝ Բախտիար։ 1919 թվականին մայրը փախչում է թուրքի ընտանիքից և նրան որդեգրում են Նշան Տեր-Ղազարյանների ընտանիքը։ Նրա անունը փոխում են և անվանում Ազնիվ։ Տեր-Ղազարյանների ընտանիքի հետ մայրը տեղափոխվում է Կիպրոս, այնուհետև Բեյրութ։
Բարեգործություն
Վահե Կարապետյանը կատարել է բազմաթիվ բարեգործական աշխատանքներ։ 1974 թվականին, երբ արդեն կայացել էր որպես բիզնսմեն, մասնակցելն է Հոլիվուդում եկեղեցական, դպրոցաշինության աշխատանքներին։ Նախաձեռնել է Սուրբ Կարապետ եկեղեցու կառուցումը Հոլիվուդում և 850 աշակերտ ունեցող «Ռոզ և Ալեքս Փիլիպոս» վարժարանի քառահարկ շենքի կառուցումը ։ Ֆինանսավորել է «Արցախի ձայն» երաժշտական նախագծով խմբի ամերիկյան շրջագայության, մասնակցել է UCLA համալսարանի հայագիտական ամբիոնի ստեղծմանը, ֆինանսական աջակցություն է ցուցաբերել Լաչինի Սուրբ Նահատակաց եկեղեցու կառուցմանը։ Հիմնել է ճանապարհաշինական կազմակերպություն և կառուցել Գորիս-Ստեփանակերտ ճանապարհը ։ Նախաձեռնել է Ամարասի ճանապարհի կառուցումը։ Մասնակցություն է ունեցել Լեռնային Ղարաբաղի Հյուսիս-Հարավ ավտոճանապարհի շինարարական աշխատանքներին։ Մոտ կես միլիոն ԱՄՆ դոլարի սարքավորումների և ավտոմեքենաների նվիրատվություն է կատարել Հայաստանի ոստիկանությանը։ Խոշոր նվիրատվություններով մասնակցում Է «Հայաստան» համահայկական հիմնադրամի կազմակերպած ամենամյա հեռուստամարաթոններին ։ Լոս Անջելեսում հիմնել և վարել է «Բացահայտում» հեռուստաժամը։ ԱՄՆ-ում և Հայաստանում հիմնադրել է հասարակական կազմակերպություններ։ Գյումրիում բնակարաններ է նվիրել անօթևան երեք ընտանիքների։ 2014 թվականին ՀԲԸՄ-ին տրամադրել է 5500 քառակուսի մետր մարմարապատ տարածք՝ «ՀԲԸՄ Վահե Կարապետյան կենտրոնի» շենքը, որի կառուցումն ու ձևավորումը կատարել են ինքն ու իր կինը՝ Վերոնիկան։
Տես նաև
Կատեգորիա:Սփյուռքահայ բարերարներ Կատեգորիա:Սփյուռքահայ գործարարներ
Լուիզիանա նահանգի Կապիտոլիում
Լուիզիանա նահանգի Կապիտոլիում (Louisiana State Capitol, Capitole de l'Etat de Louisiane), Լուիզիանա նահանգի օրենսդիր ժողովի շենք, որը գտնվում է Բաթոն Ռուժում։ Կառույցում գտնվում է նահանգի օրենսդիր մարմինը, մարզպետարանը, ինչպես նաև ծառայությունների մի մասը։
Կապիտոլիումի բարձրությունը 137 մետր է, իսկ հարկերի քանակը՝ 34: Շինարարության ժամանակ դա ԱՄՆ-ի օրենսդիր ժողովի ամենաբարձր շենքն էր, ամենաբարձր շենքը Բաթոն Ռուժում և բարձրությամբ յոթերորդն էր Լուիզիանայում։ Կապիտոլիումը զբաղեցնում  է  110 000 մ² տարածք, շուրջը ձգվում է զբոսայգի։
Կառույց
Լուիզիանայի կապիտոլիումը ճանաչվել է ԱՄՆ-ի ազգային պատմական հուշարձան։
Շենքը զարդարված է Լուիզիանայի և ԱՄՆ-ի պատմական քանդակներով։ Կենտրոնական մուտքի մոտ, քարի վրա փորագրված են Ռոբերտ Լիվինգսթոն ի բառերը, «Մենք ապրում էինք երկար ժամանակ, բայց սա մեր ամբողջ կյանքի ամենաազնիվ աշխատանքն է։ Միացյալ նահանգները դասվում է աշխարհի առաջին տերությունների շարքում»:
Նախագծի պատմություն
Կապիտոլիումի շինարարության նախաձեռնությունը պատկանում էր Հյուի Լոնգին։ Նախընտրական քարոզարշավի ժամանակ, 1928 թվականին Լոնգը առաջարկել է մոդեռն ոճով նոր շենք կառուցել նահանգի օրենսդիր ժողովների համար հին` 1847 թվականից գործող շենքի փոխարեն։
Շինարարությունը սկսվել է 1930 թվականին և ավարտվել է 1932 թվականին, 27 ամիս հետո, ընդ որում ծախսելով 5 մլն $:
1935 թվականի սեպտեմբերին սենատոր Լոնգը Կապիտոլիումի վրա հարձակման հետևանքով մահացու հրազենային վնասվածք է ստանում։ Կապիտոլիումի պատերին մինչ այսօր պահպանվել են փամփուշտի հետքերը։ Սենատոր Լոնգը վիրավորվելուց երկու օր անց մահացել է, իսկ նրա մարմինը թաղված է Կապիտոլիումի այգում։
Կապիտոլիումի նախագծի մշակման համար Լոնգը պայմանագիր էր կնքել Նոր Օռլեանի ճարտարապետական ընկերությունների հետ՝ Վեյս (Weiss), Դրեյֆուս և Սեյֆերս (Dreyfous and Seiferth): Նրանք որպես մոդել վերցրել էին Նեբրասկա նահանգի Կապիտոլիում ը` Բերտրամո Գուդհյուի նախագիծը (Bertram Goodhue), սակայն այն ավելի ժամանակակից դարձրեցին և ամենին հաղորդեցին դինամիկա և հզորություն։
Կապիտոլիումի շենքը կարելի է տեսնել «Թագավորի ողջ թիկնազորը» ֆիլմում, որը նկարահանվել է Ռոբերտ Փեն Ուորենի վեպի մոտիվներով։
Տես նաև
Կատեգորիա:1932 հիմնադրումներ Կատեգորիա:ԱՄՆ-ի շենքեր և կառույցներ Կատեգորիա:1932 հիմնադրումներ ըստ երկրի Կատեգորիա:Լուիզիանա
Ուսային հոդ
Կատեգորիա:Վերին վերջույթների անատոմիա
Բուշրոդ (կղզի)
Բուշրոդ (Bushrod Island), կղզի Լիբերիայում, Մոնրովիայից ոչ շատ հեռու։ Կղզուն շրջապատում է ամբողջ Ատլանտյան օվկիանոսը ինչպես նաև Սենտ Պոլ գետով։ Կղզում է գտնվում Մոնրովիայի ազատ նավահանգիստտ, որը Լիբերիայում ամենախոշորն է։ Կղզու վրա կան բազմաթիվ բնակելի տարածքների և կառավարական շենքեր, ուստի Բուշրոդ հանդիսանում է կարևոր արդյունաբերական և առևտրային օբյեկտ։
Արտաքին հղումներ
Կատեգորիա:Լիբերիայի կղզիներ Կատեգորիա:Աֆրիկայի կղզիներ
Բուդապեշտի կիրառական արվեստի թանգարան
Ճարտարապետություն
Թանգարանի շենքը կառուցվել է 1893-1896 թվականներին Art Nouveau ոճով Էդեն Լեխների նախագծով։ Այն ունի կանաչ տանիք, ինտերիերում օգտագործել է հնդկական, մոնղոլական, իսլամական տարրեր։ Շենքն ունի վերանորոգման կարիք, որի համար պլաններ են մշակվում։
Հավաքածու
Թանգարանն ունի մետաղե կառուցվածքների, կահույքի, մանրագործվածքների, ապակու հավաքածուներ։ Ունի նաև գրադարան։ \ Թանգարանը գտնվում է Ferencváros շրջանում, մեծ զբոսայգու հարավային եզրին։ Թանգարան կարելի է հասնել մետրոյի 3-րդ գծով։
Արտաքին հղումներ
Կատեգորիա:Հունգարիայի թանգարաններ Կատեգորիա:1896 հիմնադրված թանգարաններ
Վիկտոր Ուսպենսկի
Վիկտոր Ալեքսանդրի Ուսպենսկի (ռուս.՝ Виктор Александрович Успенский, ), խորհրդային երաժիշտ-բանահավաք և կոմպոզիտոր։ Թուրքմենիաի ԽՍՀ-ի (1929) և Ուզբեկստանի ԽՍՀ-ի (1937) ժողովրդական արտիստ։ Արվեստագիտության դոկտոր (1943)։
1913 թվականին ավարտել է Պետերբուրգի կոնսերվատորիան։ Աշխատել է Տաշքենդում, եղել ժողովրդական կոնսերվատորիայի (1918) կազմակերպիչներից և դասատուներից։ 1932 թվականից Արվեստագիտության ԳՀԻ-ի գիտաշխատող, 1934 թվականից՝ Բարձրագույն երաժշտական դպրոցի (1936 թվականից՝ կոնսերվատորիայի) պրոֆեսոր։ Ղեկավարել է 3 ֆոլկլորային գիտարշավ Թուրքմենիայում (1925-1929) և առաջինը՝ Ֆերգանայի հովտում (1931)։ Գրառել է Ուզբեկստանի և Թուրքմենիայի ժողովորդկան երաժշտության նմուշներ և կազմել ժողովածուներ։ Վիկտոր Ուսպենսկու ժողովրդական թեմաներով գրված երկերը և նրա «Ֆարհադ և Շիրին» (ըստ Ա․ Նավոիի, բեմադրվել է՝ 1936) երաժշտական դրաման նպաստել են Ուզբեկստանի պրոֆեսիոնալ երաժշտության զարգացմանը։ Պարգևատրվել է «Պատվո նշան» շքանշանով։
Ծանոթագրություններ
Կատեգորիա:Խորհրդային կոմպոզիտորներ Կատեգորիա:Արվեստագիտության դոկտորներ Կատեգորիա:Սանկտ Պետերբուրգի կոնսերվատորիայի շրջանավարտներ Կատեգորիա:Խորհրդային երաժիշտներ
Կասպիական արշավանք
Պետրոս I-ի կասպիական արշավանք (Персидский поход, ), ռուսական կայսրության նախաձեռնությամբ կազմակերպված արշավանք է Կասպից ծովի առափնյա շրջաններում հաստատվելու համար ։ 1715 թվականին Պետրոս I-ը Ա. Վոլինսկու գլխավորությամբ դեսպաններ է ուղարկում Պարսկաստան։ Նրան հանձնարարված էր հանգամանորեն ուսումնասիրել երկրում տիրող դրությունը և տեղեկություններ հավաքել Պարսկաստանի տիրապետության տակ գտնվող ժողովուրդների մասին։ Հայ ժողովրդի քաղաքական ու տնտեսական վիճակի մասին ավելի մանրամասն տեղեկություններ ստանալու նպատակով Հայաստան ուղարկվեց Ռուսաստանում Իսրայել Օրու գործի շարունակող Մինաս վարդապետ Տիգրանյանը։
Իրավիճակը Պարսկաստանում
XVIII դարի առաջին երկու տասնամյակներին Պարսկաստանում դրությունը շարունակում էր վատթարանալ։ Պարսկական լծի տակ գտնվող ժողովուրդները, այդ թվում և հայերը, հարմար առիթ էին փնտրում պարսից լուծը թոթափելու համար։ Զենքի ուժով նրանց հնազանդ պահելու փորձերն այլևս հաջողություն չէին ունենում։ Պարսկաստանի դեմ առավել եռանդուն էր գործում Աֆղանստանը։ 1722 թվականին աֆղանները գրավեցին երկրի մայրաքաղաք Սպահանը։
Արշավանքի սկիզբ
Հյուսիսային պատերազմի ավարտից հետո Պետրոս I-ը ձեռնամուխ եղավ Կասպից ծովի արևմտյան երկրամասերի գրավմանը։ Պարսից շահին ապստամբությունից պաշտպանելու պատրվակով Պետրոս I-ը 1772 թվականին արշավանք է կազմակերպում Անդրկովկաս։ Դերբենտը գրավելուց հետո Պետրոս I-ը, սակայն, անակնկալ վերադառնում է Աստրախան` զորքերի առաջխաղացումը դեպի Կասպից ծովի հարավային ափերը հետաձգելով հաջորդ տարվան։
Հայ-վրացական համագործակցություն
Պարսկաստանում սկսած խառնակությունների ժամանակ Վրաստանի ազատագրման նպատակով ապստամբության նախապատրաստություններ էր տեսնում վրաց թագավոր Վախթանգ VI-ը։ Նա բանակցություններ էր վարում ցարական կառավարության հետ` Ռուսաստանի օժանդակություն ստանալու համար։ Վրաց թագավորը, իր հերթին, այդ ամենի մասին հայտնել էր Արցախի հայ ազատագրական ուժերին ու առաջարկել համատեղ հանդես գալ պարսից լծի դեմ։
Հայ ազատագրական պայքարի առաջնորդները նման իրավիճակում չէին կարող անտարբեր մնալ։ Ազատագրական պայքարը կազմակերպելու համար Վրաստանից հայ կամավորների ջոկատով Սյունիք մեկնեց Դավիթ-Բեկը։ Գանձասարի կաթողիկոս Եսայի Հասան-Ջալալյանի կոչով մոտ 10.000 միացյալ զորաբանակով հայ մելիքներն ու հրամանատարները գնացին Գանձակի մոտ գտնվող Չոլաք վայրը։ Նրանք Վախթանգ VI-ի բանակի հետ սպասում էին ռուսասկան զորքերի ժամանելուն։ Մոտ երկու ամիս սպասելուց հետո՝ 1722 թվականի աշնանը, լուր ստացվեց Պետրոս I-ի Դերբենտից վերադառնալու և արշավանքը հետաձգելու մասին։ Վրացական զորքերը վերադարձան Թիֆլիս։ Հայկական ուժերը, տուն դառնալով, ձեռնամուխ եղան Արցախի ինքնապաշտպանության կազմակերպմանը։
Ծանոթագրություններ
Կատեգորիա:Ռուս-պարսկական պատերազմներ Կատեգորիա:Պետրոս I Կատեգորիա:1723 Ռուսաստանում Կատեգորիա:18-րդ դարի պատերազմներ
Կրակ (մուլտֆիլմ)
Սյուժե
Դպրոցական Սերգեյ Սերգեևը ամառային արձակուրդներին պետք է կարդար պրոֆեսոր Չայկինի «Կենդանի կրակ» գիրք։ Բայց դրա փոխարեն նա չարություն է անում և խաղում լուցկու հատիկների հետ՝ դրանք հրթիռների պես խաղացնելով։ Այս խաղը գրեթե հրդեհ է առաջացնում։
Նրան հետևում են Ժամացույցը և Մուկը։ Խստապահ ժամացույցը մանկավարժական նպատակներով Սերգեյին ուղարկում են հեռավոր անցյալ՝ քարանձավային մարդկանց մոտ։ Նա այնտեղ սովորում է հարգել և պահպանել կրակը, որից կախված է մեր կյանքը։
Ծանոթագրություններ
Կատեգորիա:1971 մուլտֆիլմեր Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր
Թակարդ կատուների համար 2
«Թակարդ կատուների համար 2՝ Հայտնության կատուն» (Macskafogó 2: A sátán macskája, 2007 թվական), Բելա Տերնովսկու հունգարերեն լիամետրաժ մուլտիպլիկացիոն ֆիլմ, «Թակարդ կատուների համար» ֆիլմի շարունակությունը։